Videotolkning — Integrationsviden - viden der virker
Du er her: Forside › Temaer › Videotolkning
I dette tema kan du læse om videotolkning, som er tolkning, der gennemføres via videokonferenceudstyr. Videotolkning har brede anvendelsesmuligheder og er et fleksibelt og ressourcebesparende alternativ til fremmødetolkning, som samtidig sikrer en bedre og mere direkte dialog med borgeren.
I kommuner med store geografiske afstande, organisatoriske og logistiske udfordringer, lang ventetid på tolkning af mindre sprog m.v., er videotolkning et godt, effektivt og ressourcesparende alternativ.
Videotolkning eller teletolkning er tolkning, der gennemføres via videokonferenceudstyr. Typisk vil tolken befinde sig i et tolkestudie, der kan være et privat eller offentligt sted. Tolken vil således ikke være fysisk til stede i forbindelse med tolkningen.
Implementering af videotolkning kan blandt andet sikre:
Mere effektiv udnyttelse af ressourcer
Mindre transportomkostninger (både km og løn)
Bedre og mere direkte dialog mellem borgeren og behandler, mens tolken mere bliver et kommunikativt redskab/mellemled. Hvis der er detaljer af meget intim eller privat karakter, er der mulighed for at slukke for tolken.
Mere effektiv afvikling og anvendelse af tolketid
Lettere tilgængelighed til tolkebistand ved akut behov og ved små sprog
Mindre sandsynlighed for, at tolk og borger kender hinanden.
Videotolkning har brede anvendelsesmuligheder indenfor både det kommunale og regionale sundhedsvæsen, på beskæftigelsesområdet/jobcentre såvel som i de kommunale tilbud på skole-, kultur- og fritidsområdet. En øget anvendelse af videotolkning forudsætter blandt andet investeringer i videoinfrastruktur, videoudstyr og oplæring af relevante medarbejdere.
Videotolkning er allerede implementeret mange steder med gode erfaringer.
Du kan læse mere om videotolkning via nedenstående
Rapport om helbredsvurdering af flygtninge i samarbejde mellem sygehus og kommune. Samarbejdsprojekt mellem almen praksis, Indvandrermedicinsk Klinik, OUH samt Varde Kommune.
Omhandler brugen af videokonference i kommunerne samt oplysningsfilm om videotolkning udarbejdet af Region Sjælland og Medcom i forbindelse med Teletolkningsprojektet.
Tre er et umage par - en undersøgelse af tolkningens vilkår og betydning i kommunikationen mellem etniske minoriteter og sundhedsvæsenet
Rapport udgivet af Region Midtjylland/Center for Folkesundhed, Sundhedsfremme og Forebyggelse.
Dansk Flygtningehjælps Tolkeservice.
Behov for bedre tolkning i sundhedsvæsenet
Institut for Menneskerettigheders notat vedr. problemstillinger, der opstår når praktiserende læger møder patienter med etnisk minoritetsbaggrund